बीएलओ का काम कर रहे शिक्षकों ने एसडीएम को बताई पीड़ा
साबला। राजस्थानशिक्षक संघ राष्ट्रीय के प्रतिनिधिमंडल ने एसडीएम को समस्याएं बताई। जिला उपाध्यक्ष राजेन्द्र सिंह चौहान के नेतृत्व में शिक्षक बीएलओ ने उपखंड अधिकारी आसपुर अनिल कुमार शर्मा को ज्ञापन सौंपकर समस्याओं के समाधान की मांग की।
निर्वाचन विभाग के निर्देशानुसार जिले में 18 19 वर्ष के मतदाताओं को निर्वाचक नामावली में नाम जोड़ने के लिए जो अभियान चलाया जा रहा है उसमें शिक्षक बीएलओ को कई समस्याओं का सामना करना पड़ रहा है।
मार्च-अप्रैल में स्कूलों में परीक्षा कार्यक्रम का समय होता है। ऐसे में उक्त कार्य करने में समय नहीं मिल पाता है।साथ ही विभाग ने आनन फानन में बूथ वार अधिकतम संख्या का लक्ष्य देकर नाम जोड़ने के नाम पर शिक्षकोंं पर दबाव बनाया जा रहा है, जो कि सरासर गलत है।शिक्षको ने अभियान को स्थगित कर ग्रीष्मावकाश में आयोजित करने,आनन फानन में नाम जोड़ने के लिए दिए गए लक्ष्य का आदेश वापस लेने, वोटर लिस्ट में अनुभाग सहित मकान नंबर की गलत प्रिंट को संशोधित कर मतदाता सूची उपलब्ध कराने की मांग की। साथ ही मामले में नोटिस दिए जाने पर कार्य का बहिष्कार करने की बात कही है। प्रतिनिधि मंडल मे गटू सिंह चौहान,जगदीश शर्मा, मुरलीधर कटारा ,भारत सिंह राणावत,सुदर्शन सिंह बनकोड़ा प्रवीण भूपतावत ,अरविंद उपाध्याय, कांतिलाल यादव,देवेन्द्र जैन, सहित कई शिक्षक मौजूद थे।
साबला। एसडीएम को समस्या बताते बीएलओ।
hin_Deva hin_Deva hin_Deva hin_Deva hne_Deva